La resa dei conti (1966)    'Keep your eye on the man everyone watches!'    Lõpuks olen veidi kaugemale  edasi läinud ja vaadanud ka ühe spagetivesterni, mis ei ole Sergio Leone tehtud. Ootuspäraselt avastab sellise teo käigus ainult kaduma läinud linateoseid, mis vääriksid igati suuremat tähelepanu. Vanameistrile küll au ja kiitus, aga tema edu on selle žanri teised režissöörid väga kaugele laiemast kuulsusest jätnud, nii ka on nende filmide kättesaamine üks õnne peale mäng. 'The Big Gundown', režissöör Sergio Sollima, on õnneks natuke tuntum teos, kuid sellegi poolest leidsin originaalist 15 minutit lühema  versiooni, ent nauditava.      Erus pearahakütt (Lee Van Cleef) saadetakse rikka maaomaniku poolt taga ajama vägistamises ja mõrvas kahtlustatavat Mehhiko pätti (Tomas Milian), kes on põgenemas karistuse eest piiri taha. Kuriteo asjaolud on aga segased ja pearahakütt ei võta endale lihtsa tapja rolli, vaid ajab mehhiklase jälgi konstantses ülakavaldamise  mängus. Lõpus aga aitab põgenemisest ning õigusemõistmine jääb vesternliku kahevõitluse otsustada. Mõningast huumorit ka ühelt austria parunilt, filmi üks parim laskur ja gringosi põlgav mehhiklasest kapten.      Teos oli  küllaltki sarnane teiste vaadatud spagetivesternitega, aga eks ta nii olegi, et neil kõigil on lähestikku tungiv sisu. Nende filmide juures on aga peamine olnud alati teostus ning ehkki siin pole leonelikult võluvat kaameratööd ja lugu, on tegemist ikka laheda ja stiilse itaalia vesterniga. Algus ehkki polnud paljulubav ja vaadatav jättis vahel aukliku tunde. Eriti kui stseenilt stseenile hüpatakse nii, et on näha kuidas monteerija käärid midagi vajalikku on vahelt võtnud. Ometi oli filmi teine pool  suurepärane ning lõpp jättis tervikliku tunde, samuti tipptasemel Ennio Morricone helilooming.    Hinnang: 7/10    Posted by: Sander